CELEX: 52010PC0181
Language: fi
Date: 2010-04-26
Title: Ehdotus neuvoston päätös Madagaskarin tasavallan kanssa käytävien, AKT–EY-kumppanuussopimuksen 96 artiklan mukaisten neuvottelujen päättämisestä

|

52010PC0181

 Ehdotus neuvoston päätös Madagaskarin tasavallan kanssa käytävien, AKT–EY-kumppanuussopimuksen 96 artiklan mukaisten neuvottelujen päättämisestä  /* KOM/2010/0181 lopull. - NLE 2010/0096 */  

	[pic] | EUROOPAN KOMISSIO |Bryssel 26.4.2010KOM(2010)181 lopullinen2010/0096 (NLE)EhdotusNEUVOSTON PÄÄTÖSMadagaskarin tasavallan kanssa käytävien, AKT–EY-kumppanuussopimuksen 96 artiklan mukaisten neuvottelujen päättämisestäPERUSTELUTMadagaskarissa 17. maaliskuuta 2009 voimakeinoin tapahtuneen vallanvaihdon jälkeen Andry Rajoelina julistettiin siirtymäajan hallinnon presidentiksi.Ottaen huomioon, että tämä voimakeinoin tapahtunut vallanvaihto rikkoo räikeästi AKT–EY-kumppanuussopimuksen, jäljempänä ’Cotonoun sopimus’, 9 artiklan olennaisia osia, neuvosto ja komissio lähettivät 9. kesäkuuta 2009 kirjeen, jossa Madagaskarin siirtymäajan hallinto kutsutaan mainitun sopimuksen 96 artiklaa soveltaen neuvotteluihin.Brysselissä 6. heinäkuuta 2009 pidetyn neuvottelujen avauskokouksen aikana Euroopan unioni joutui toteamaan, etteivät madagaskarilaisen osapuolen tekemät ehdotukset olleet tyydyttäviä.Vuoropuhelulle avoimena ja täysin tietoisena Madagaskarin poliittisen tilanteen monimutkaisuudesta Euroopan unioni ehdotti neuvottelujen jättämistä avoimiksi, jotta Madagaskarin siirtymäajan hallinto voisi jatkaa neuvotteluja maan poliittisten liikkeiden kanssa yhteisen välitystoiminnan tukiryhmän suojeluksessa. Tukiryhmän muodostavat Afrikan unioni (AU), eteläisen Afrikan kehitysjärjestö (SADC), ranskankielisten maiden järjestö (OIF) ja Yhdistyneet kansakunnat. Neuvottelujen tavoitteena oli päästä yhteisymmärrykseen perustuslaillisen järjestyksen palauttamiseksi.Madagaskarin yhteisen välitystoiminnan tukiryhmän toimeksiannon puitteissa ja erityisesti SADC:n huippukokouksessa kesäkuussa 2009 tapahtuneen presidentti Chissanon nimityksen jälkeen poliittisten liikkeiden neljä johtajaa allekirjoittivat Maputossa 9. elokuuta 2009 Maputon poliittisen sopimuksen ja siirtymäkauden peruskirjan sekä muita sopimuksia. Nämä sopimukset koskivat muun muassa sellaisten instituutioiden perustamista, joiden oli tarkoitus hallinnoida siirtymävaihetta ja järjestää presidentin- ja parlamenttivaalit 15 kuukauden kuluessa. Näiden sopimusten oli määrä tulla voimaan 30 päivän kuluttua siitä, kun siirtymäkauden instituutioiden keskeisten virkojen nimityksestä oli päästy yhteisymmärrykseen. Sopimuksia täydennettiin Madagaskarin siirtymäkauden peruskirjaan liitetyllä lisäasiakirjalla, jonka poliittisten liikkeiden neljä johtajaa allekirjoittivat 6. marraskuuta 2009 Addis Abebassa.Yhteisen välitystoiminnan tukiryhmän, jolla on kansainvälisen yhteisön tuki puolellaan, lukuisista yrityksistä viime kuukausien aikana ja AU:n komission puheenjohtajan viimeisestä yksittäisestä aloitteesta huolimatta poliittiset liikkeet eivät ole pystyneet sopimaan Maputossa ja Addis Abebassa sopimansa siirtymävaiheen toteuttamisesta. Sen sijaan Andry Rajoelina on aloittanut yksipuolisen siirtymävaiheen nimittämällä muun muassa pääministerin ja hallituksen ja järjestämällä vaalit toukokuuksi 2010, mikä kyseenalaistaa täysin Maputon sopimusten ja Addis Abeban peruskirjan hengen ja kirjaimen.Εuroopan unioni on sitä mieltä, ettei se voi tukea tällaista yksipuolista siirtymävaiheen suunnitelmaa, jolla ei edes pystytä ratkaisemaan nykyistä kriisiä kestävällä tavalla siten, että perustuslaillinen järjestys voitaisiin palauttaa Madagaskariin.Sen vuoksi ehdotetaan seuraavaa:-  Tehdään päätös neuvottelujen lopettamisesta Madagaskarin siirtymäajan hallinnon kanssa Cotonoun sopimuksen 9 ja 96 artiklan mukaisesti, ja ilmoitetaan maan viranomaisille asianmukaisista toimenpiteistä, jotka koskevat yhteisön Madagaskarille myöntämää kehitysapua. Näillä toimenpiteillä ei rajoiteta toimia, joita voidaan toteuttaa perustuslaillisen järjestyksen palauttamiseksi, eikä humanitaarisia toimia tai suoraa apua kansalle, mutta kunnioitetaan jo aloitettuja toimia koskevien täytäntöönpanosopimusten oikeusvarmuutta.-  Siltä varalta, että näköpiirissä häämöttää myönteinen ratkaisu, jossa kaikki Madagaskarin puolueet pääsevät yhteisymmärrykseen siirtymävaiheesta, Euroopan unioni varaa oikeuden hyväksyä siirtymävaihetta tukevia toimenpiteitä.2010/0096 (NLE)EhdotusNEUVOSTON PÄÄTÖSMadagaskarin tasavallan kanssa käytävien, AKT–EY-kumppanuussopimuksen 96 artiklan mukaisten neuvottelujen päättämisestäEUROOPAN UNIONIN NEUVOSTO, jokaottaa huomioon Euroopan unionin toiminnasta tehdyn sopimuksen ja erityisesti sen 218 artiklan 2 kohdan,ottaa huomioon Cotonoussa 23 päivänä kesäkuuta 2000 allekirjoitetun[1] ja Luxemburgissa 25 päivänä kesäkuuta 2005 tarkistetun[2] AKT–EY-kumppanuussopimuksen, jäljempänä Cotonoun sopimus’, ja erityisesti sen 96 artiklan,ottaa huomioon neuvostossa kokoontuneiden jäsenvaltioiden hallitusten edustajien sisäisen sopimuksen AKT–EY-kumppanuussopimuksen täytäntöönpanemiseksi toteutettavista toimenpiteistä ja noudatettavista menettelyistä[3] ja erityisesti sen 3 artiklan,ottaa huomioon komission ehdotuksen,sekä katsoo seuraavaa:1.  Cotonoun sopimuksen 9 artiklassa tarkoitettuja olennaisia osia on rikottu.2.  Cotonoun sopimuksen 96 artiklan mukaisesti Madagaskarin tasavallan kanssa aloitettiin neuvottelut 6 päivänä heinäkuuta 2009 Afrikan, Karibian ja Tyynenmeren valtioiden ryhmän edustajien läsnä ollessa; vallassa olevan siirtymäajan hallinnon edustajat eivät esittäneet neuvottelujen aikana tyydyttäviä ehdotuksia tai sitoumuksia.3.  Euroopan unioni ehdotti neuvottelujen jättämistä avoimiksi, jotta Madagaskarin siirtymäajan hallinto voisi jatkaa neuvotteluja maan poliittisten liikkeiden kanssa yhteisen välitystoiminnan tukiryhmän suojeluksessa päästäkseen yhteisymmärrykseen.4.  Presidentti Chissanon johtaman yhteisen välitystoiminnan tukiryhmän suojeluksessa neljä madagaskarilaista poliittista liikettä allekirjoitti Maputossa 9 päivänä elokuuta 2009 sopimukset, jotka koskivat muun muassa sellaisten instituutioiden perustamista, joiden oli tarkoitus hallinnoida siirtymävaihetta ja järjestää presidentin- ja parlamenttivaalit 15 kuukauden kuluessa. Näitä sopimuksia täydennettiin Addis Abebassa 6 päivänä marraskuuta 2009 allekirjoitetulla Madagaskarin siirtymäkauden peruskirjaan liitetyllä lisäasiakirjalla.5.  Sen jälkeen neljä poliittista liikettä eivät ole päässeet yhteisymmärrykseen näiden sopimusten täytäntöönpanosta. Sen sijaan vallassa oleva siirtymäajan hallinto on aloittanut yksipuolisen siirtymävaiheen nimittämällä muun muassa pääministerin ja hallituksen ja järjestämällä vaalit toukokuuksi 2010, mikä kyseenalaistaa täysin Maputon sopimusten ja Addis Abeban peruskirjan hengen ja kirjaimen.6.  Näin ollen on aiheellista päättää Cotonoun sopimuksen 96 artiklan mukaisesti aloitettujen neuvottelujen lopettamisesta ja hyväksyä asianmukaiset toimenpiteet,ON HYVÄKSYNYT SEURAAVAN PÄÄTÖKSEN:1 artiklaPäätetään Madagaskarin tasavallan kanssa Cotonoun sopimuksen 96 artiklan mukaisesti käydyt neuvottelut.2 artiklaHyväksytään liitteenä olevassa kirjeessä esitetyt toimenpiteet Cotonoun sopimuksen 96 artiklan 2 kohdan c alakohdassa tarkoitettuina aiheellisina toimenpiteinä.3 artiklaTämä päätös tulee voimaan päivänä, jona se annetaan. Se julkaistaan Euroopan unionin virallisessa lehdessä .Päätös on voimassa 12 kuukautta. Sitä tarkastellaan säännöllisesti uudelleen.Tehty Brysselissä … päivänä …kuuta ….Neuvoston puolestaPuheenjohtajaLIITEKirjeluonnosArvoisa siirtymäajan hallinnon presidenttiEuroopan unioni pitää erittäin tärkeinä Cotonoussa 23. kesäkuuta 2000 allekirjoitetun ja Luxemburgissa 25. kesäkuuta 2005 tarkistetun AKT–EY-kumppanuussopimuksen, jäljempänä ”Cotonoun sopimus”, 9 artiklassa lueteltuja olennaisia osia, jotka koskevat ihmisoikeuksien kunnioittamista sekä demokratian ja oikeusvaltion periaatteiden noudattamista ja joille AKT-valtioiden ja Euroopan yhteisön kumppanuus perustuu.Tässä hengessä Euroopan unioni reagoi välittömästi Madagaskarilla 17. maaliskuuta 2009 voimakeinoin tapahtuneeseen vallanvaihtoon ja katsoi, että se rikkoi räikeästi Cotonoun sopimuksen 9 artiklan olennaisia osia.Unioni sitoutui kyseisen sopimuksen 96 artiklan mukaisesti käymään vallanpitäjien kanssa poliittista vuoropuhelua, mikä johti neuvottelujen aloittamiseen tilanteen tarkastelemiseksi ja mahdollisten ratkaisujen löytämiseksi nopealle paluulle perustuslailliseen järjestykseen. Brysselissä 6. heinäkuuta 2009 pidetyn neuvottelujen avauskokouksen aikana Euroopan unioni joutui toteamaan, etteivät madagaskarilaisen osapuolen tekemät ehdotukset olleet tyydyttäviä.Vuoropuhelulle avoimena ja täysin tietoisena Madagaskarin poliittisen tilanteen monimutkaisuudesta Euroopan unioni ehdotti neuvottelujen jättämistä avoimiksi, jotta Madagaskarin siirtymäajan hallinto voisi jatkaa neuvotteluja maan poliittisten liikkeiden kanssa yhteisen välitystoiminnan tukiryhmän suojeluksessa. Tukiryhmän muodostavat Afrikan unioni (AU), eteläisen Afrikan kehitysjärjestö (SADC), ranskankielisten maiden järjestö (OIF) ja Yhdistyneet kansakunnat. Neuvottelujen tavoitteena oli päästä yhteisymmärrykseen perustuslaillisen järjestyksen palauttamiseksi.Madagaskarin yhteisen välitystoiminnan tukiryhmän toimeksiannon puitteissa ja erityisesti SADC:n huippukokouksessa kesäkuussa 2009 tapahtuneen presidentti Chissanon nimityksen jälkeen poliittisten liikkeiden neljä johtajaa allekirjoittivat Maputossa 9. elokuuta 2009 Maputon poliittisen sopimuksen ja siirtymäkauden peruskirjan sekä neljä muuta sopimusta. Nämä sopimukset koskivat muun muassa sellaisten instituutioiden perustamista, joiden oli tarkoitus hallinnoida siirtymävaihetta ja järjestää presidentin- ja parlamenttivaalit 15 kuukauden kuluessa. Näiden sopimusten oli määrä tulla voimaan 30 päivän kuluttua siitä, kun siirtymäkauden instituutioiden keskeisten virkojen nimityksestä oli päästy yhteisymmärrykseen. Sopimuksia täydennettiin Madagaskarin siirtymäkauden peruskirjaan liitetyllä lisäasiakirjalla, jonka poliittisten liikkeiden neljä johtajaa allekirjoittivat 6. marraskuuta 2009 Addis Abebassa.Yhteisen välitystoiminnan tukiryhmän, jolla on kansainvälisen yhteisön tuki puolellaan, lukuisista yrityksistä viime kuukausien aikana ja AU:n komission puheenjohtajan viimeisestä yksittäisestä aloitteesta huolimatta poliittiset liikkeet eivät ole pystyneet sopimaan Maputossa ja Addis Abebassa sopimansa siirtymävaiheen täytäntöönpanosta. Sen sijaan Andry Rajoelina on aloittanut yksipuolisen siirtymävaiheen nimittämällä muun muassa pääministerin ja hallituksen ja järjestämällä vaalit toukokuuksi 2010, mikä kyseenalaistaa täysin Maputon sopimusten ja Addis Abeban peruskirjan hengen ja kirjaimen.Edellä esitetyn perusteella Euroopan unioni on päättänyt lopettaa neuvottelut ja toteuttaa Cotonoun sopimuksen 96 artiklan 2 kohdan c alakohdan nojalla seuraavat aiheelliset toimenpiteet:-  Aiheelliset toimenpiteet eivät koske humanitaarista apua eivätkä hätäapua.-  Keskeytetään yhdeksännen ja kymmenennen EKR:n maaohjelmissa tarkoitettu budjettituki.-  Yhdeksännen EKR:n mukaisten käynnissä olevien hankkeiden ja ohjelmien toteutusta jatketaan, lukuun ottamatta suoraan hallitusta ja valtion virastoja koskevia toimia ja maksuja. Muutoksia ja lisäyksiä voimassa oleviin sopimuksiin tarkastellaan tapauskohtaisesti. Uusien sopimusten tekeminen keskeytetään.-  Kymmenennen EKR:n puitteissa aloitetun maaohjelman täytäntöönpano keskeytetään.-  Euroopan komissio voi toteuttaa eräitä suoraan kansaa hyödyttäviä hankkeita ja ohjelmia.-  Alueelliset hankkeet arvioidaan tapauskohtaisesti.-  Euroopan komissio varaa oikeuden ottaa välittömästi hoitaakseen Euroopan kehitysrahaston (EKR) kansallisen tulojen ja menojen hyväksyjän tehtävät kokonaan tai osittain.-  Euroopan unioni seuraa jatkossakin tiiviisti tilanteen kehittymistä Madagaskarissa ja voi tarvittaessa tukea poliittista ratkaisua kriisiin.-  Cotonoun sopimuksen 8 artiklassa tarkoitettua poliittista vuoropuhelua käydään edelleen mahdollisuuksien mukaan koordinoidusti kansainvälisen Madagaskar-kontaktiryhmän kanssa. Vuoropuhelua voidaan tiivistää heti sen jälkeen, kun on hyväksytty ratkaisu perustuslaillisen järjestyksen palauttamiseksi. Euroopan unioni seuraa jatkossakin tiiviisti tilanteen kehittymistä Madagaskarissa ja voi tarvittaessa tukea poliittista ratkaisua kriisiin.Nämä toimenpiteet hyväksytään alustavasti 12 kuukauden ajaksi.Euroopan unioni varaa oikeuden tutkia ja tarkastella uudelleen edellä mainittuja toimenpiteitä ottaakseen huomioon Madagaskarin tilanteen mahdollisen kehittymisen joko parempaan tai huonompaan suuntaan.KunnioittavastiEuroopan unionin puolestaKomissio José Manuel BARROSO | Neuvosto |[1] EYVL L 317, 15.12.2000, s. 3.[2] EUVL L 287, 28.10.2005, s. 4.[3] EYVL L 317, 15.12.2000, s. 376, sopimus sellaisena kuin se on muutettuna EUVL:ssä L 247, 9.9.2006, s. 48.